rejauldu/bengali-wikipedia huggingface dataset:
আয়েশা আল-মানা (আরবি: عائشة المانع) একজন সৌদি সক্রিয়কর্মী এবং নারীবাদী যিনি সৌদি আরবে নারীদের গাড়ি চালানোর উপর নিষেধাজ্ঞার বিরোধিতা এবং পুরুষ-অভিভাবকত্ব বিরোধী প্রচারণা অভিযানে বিক্ষোভে অংশ নিয়েছেন। তিনি আল-মানা জেনারেল হসপিটালস এবং মোহাম্মদ আল-মানা কলেজ অফ হেলথ সায়েন্সেস-এর পরিচালক হিসেবেও কাজ করেন এবং ইব্রাহিম এম আলমানা অ্যান্ড ব্রাদার্সের বোর্ড সদস্য।   জীবনী  আল-মানা ১৯৪৮ সালে সৌদি শহর খোবারে জন্মগ্রহণ করেন। সৌদি আরবের আল-কুতাবে কুরআন অধ্যয়ন করার পর আল-মানা মিশর ভ্রমণ করেন, যেখানে তিনি স্কুল শেষ করেন। এরপর তিনি আমেরিকান ইউনিভার্সিটি অফ বৈরুতে সমাজবিজ্ঞান অধ্যয়ন করেন এবং ১৯৭১ সালে অরেগন বিশ্ববিদ্যালয় থেকে সমাজবিজ্ঞানে স্নাতক ডিগ্রী অর্জন করেন এবং এরপর অ্যারিজোনা স্টেট ইউনিভার্সিটি থেকে সমাজবিজ্ঞানে স্নাতকোত্তর ডিগ্রী অর্জন করেন। তিনি ১৯৮২ সালে কলোরাডো বিশ্ববিদ্যালয় থেকে পিএইচডি অর্জন করেন, সোরায়া আল-তুর্কি, সোরায়া ওবেইদ, ফাটিন শাকির এবং সামিরা ইসলামের মতো প্রথম সৌদি নারীদের একজন হন। তার প্রবন্ধশিরোনাম ছিল অর্থনৈতিক উন্নয়ন এবং সৌদি আরবে নারীর অবস্থার উপর এর প্রভাব ।   ১৯৮৫ সালেআল-শারিকা আল-খালিজিয়া লিল ইনমা (আল-খালিজিয়া ডেভেলপমেন্ট কোম্পানি) প্রতিষ্ঠা করেন, যা সম্পূর্ণভাবে নারীদের দ্বারা পরিচালিত হয়। কোম্পানির লক্ষ্য ছিল মহিলাদের কম্পিউটার প্রশিক্ষণ এবং প্রযুক্তিগত শিক্ষা প্রদান করা এবং কর্মশক্তিতে মহিলাদের উপর গবেষণার উপর দৃষ্টি নিবদ্ধ করে একটি গবেষণা কেন্দ্র স্থাপন করা।  আল-মানা ১৯৯০ সালে সৌদি আরবের প্রথম মহিলা হাসপাতাল পরিচালক হন, যখন তিনি সৌদি আরবের পূর্ব প্রদেশের আলমানা গ্রুপ অফ হাসপাতালের সহায়তা সেবা পরিচালক হন।    ড্রাইভিং নিষেধাজ্ঞাকে চ্যালেঞ্জ করা  আল-মানা ড্রাইভিং নিষেধাজ্ঞার প্রতিবাদে তিনটি ভিন্ন প্রচারণায় অংশ নেন। প্রথমটি ছিল ১৯৯০ সালে উপসাগরীয় যুদ্ধের সময়, এবং দ্য সিক্সথ অফ নভেম্বরে বইটিতে নথিভুক্ত করা হয়েছিল। আল-মানা ২০১১ এবং ২০১৩ সালে উইমেন টু ড্রাইভ আন্দোলনের অংশ হিসেবে পরবর্তী প্রচারাভিযানেও অংশ নিয়েছিলেন।  ১৯৯০ সালের ৬ নভেম্বর রিয়াদে নারীদের গাড়ি চালানোর উপর রাজ্যের নিষেধাজ্ঞার প্রতিবাদে বিক্ষোভ ের আয়োজন কারী ছিয়াল্লিশ জন নারীর মধ্যে আইশা আল-মানা ছিলেন একজন। বিক্ষোভের আগে নারীরা সেই সময় রিয়াদের গভর্নর তৎকালীন প্রিন্স সালমান বিন আব্দুল আজিজের কাছে একটি পিটিশন পাঠিয়েছিল, যাতে তিনি এবং রাজা ফাহাদ নিষেধাজ্ঞা প্রত্যাহারের জন্য অনুরোধ করেন। পুলিশ তাদের থামিয়ে আটক না করা পর্যন্ত তারা তাদের গাড়িগুলি একটি কনভয়ে চালিয়েছিল। আল-মানা এবং আরও বেশ কয়েকজন অংশগ্রহণকারী ২০১১ সালের দ্য সিক্সথ অফ নভেম্বর বইটিতে তাদের অভিজ্ঞতা বর্ণনা করেছেন। সাদ আল-দোসারি তার উপন্যাস রিয়াদ-নভেম্বর ৯০-এ এই বিক্ষোভকে কাল্পনিক আখ্যা দিয়েছেন। অংশগ্রহণকারীদের বেশিরভাগই ভ্রমণ নিষেধাজ্ঞা পেয়েছেন, এবং যাদের সরকারি চাকরি ছিল তারা তাদের পদ হারিয়েছেন।  বহু বছর পর, আল-মানা আরও দুটি ড্রাইভিং অভিযানে অংশ নেন। প্রথমটি আরব বসন্ত দ্বারা অনুপ্রাণিত হয়ে ২০১১ সালে অনুষ্ঠিত হয়, অন্যটি অক্টোবর ২০১৩ সালে আয়োজিত হয়।   তথ্যসূত্র   বিষয়শ্রেণী:সৌদি নারী অধিকারকর্মী বিষয়শ্রেণী:সৌদি আরবে নারী অধিকার বিষয়শ্রেণী:সৌদি নারীবাদী বিষয়শ্রেণী:১৯৪৮-এ জন্ম বিষয়শ্রেণী:জীবিত ব্যক্তি বিষয়শ্রেণী:সৌদি ভিন্নমতাবলম্বী
ইলিয়াস কোবরা (জন্ম ২০ জানুয়ারি ১৯৬১) হচ্ছেন একজন বাংলাদেশী চলচ্চিত্র অভিনেতা। চলচ্চিত্রে তিনি সাধারণত পার্শ্ব চরিত্রে খল অভিনেতা হিসাবে অভিনয় করে থাকেন। তিনি ১৯৮৭ সালে সোহেল রানা পরিচালিত মারুক শাহ চলচ্চিত্রে অভিনয়ের মাধ্যমে তার কর্মজীবন শুরু করেন। দুই যুগেরও বেশি সময়ের কর্মজীবনে তিনি প্রায় সাড়ে পাঁচশ'র বেশি চলচ্চিত্রে অভিনয় করেছেন।   ব্যক্তিগত জীবন  ইলিয়াস কোবরা ১৯৬১ সালের ২০ জানুয়ারি টেকনাফের বাহারছড়ায় জন্মগ্রহণ করেন।   কর্মজীবন  ইলিয়াস কোবরা ১৯৮৭ সালে সোহেল রানা পরিচালিত মারুক শাহ চলচ্চিত্রে অভিনয়ের মাধ্যমে চলচ্চিত্র শিল্পে তার অভিষেক ঘটে। চলচ্চিত্রে আসার আগে তিনি মার্শাল আর্ট প্রশিক্ষণ কেন্দ্র চালাতেন। তিনি প্রায় পাঁচ শতাধিক চলচ্চিত্রে অভিনয় করেছেন।  তিনি ২০০০ সালে বাংলাদেশ চলচ্চিত্র শিল্পী সমিতির ক্রীড়া-সাংস্কৃতিক সম্পাদক হিসাবে দায়িত্ব পালন করেছেন।   নির্বাচিত চলচ্চিত্র   নিষ্পাপ মুন্না (২০১৩) - ফরিদ  বস নাম্বার ওয়ান (২০১১)  ওয়ান্টেড (২০১১)  হৃদয় ভাঙ্গা ঢেউ (২০১১)  মনের জ্বালা (২০১১)  একবার বলো ভালবাসি (২০১১)  খোঁজ -দি সার্চ (২০১০)  বলো না তুমি আমার (২০১০)  ভালোবেসে মরতে পারি (২০১০)  আমার মা আমার অহংকার (২০১০)  এভাবেই ভালোবাসা হয় (২০১০)  হায় প্রেম হায় ভালোবাসা (২০১০)  আমার স্বপ্ন আমার সংসার (২০১০)  ভালোবাসার লাল গোলাপ (২০০৯)  ঠেকাও আন্দোলন (২০০৯)  কে আমি (২০০৯)  আইনের হাতে গ্রেফতার (২০০৯)  মন বসে না পড়ার টেবিলে (২০০৯)  কাজের মানুষ (২০০৯)  এ চোখে শুধু তুমি (২০০৮)  অপরাধী সন্তান (২০০৮)  প্রেমের বাধা (২০০৮)  প্রিয়া আমার প্রিয়া (২০০৮)  বুলেট (২০০৭)  রক্ত পিপাসা (২০০৭)  আমি বাঁচতে চাই (২০০৭)  জবাব দে (২০০৬)  চাচ্চু (২০০৬) - মোর্শেদ  দাদীমা (২০০৬)  বাধা  আগুন আমার নাম (২০০৫)  বাংলার বাঘ (২০০৫)  সিটি টেরর (২০০৫)  ভাইয়ের শত্রু ভাই (২০০৪)  মহিলা হোস্টেল (২০০৪)  বস্তির রানী সুরিয়া (২০০৪)  জীবনের গ্যারান্টি নাই (২০০৪)  ভণ্ড নেতা (২০০৪)  টপ সম্রাট (২০০৩)  কঠিন সীমার (২০০৩)  মাস্তানের উপর মাস্তান (২০০২)  মেজর সাহেব (২০০২)  চেয়ারম্যান (২০০১)  লণ্ড ভণ্ড (২০০০)  মরণ কামড় (১৯৯৯)  মগের মুল্লুক (১৯৯৯)  ম্যাডাম ফুলি (১৯৯৯)  ভন্ড (১৯৯৮)  শান্ত কেন মাস্তান (১৯৯৮)  ঘৃণা (১৯৯৪)  মারুক শাহ'' (১৯৮৭)   সমালোচনা  ইলিয়াস কোবরা বেশ কিছু অশ্লীল চলচ্চিত্রে অভিনয়ের কারণে, সমালোচিত হয়েছিলেন।   তথ্যসূত্র    বহিঃসংযোগ       বিষয়শ্রেণী:১৯৬১-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:২১শ শতাব্দীর বাংলাদেশী অভিনেতা বিষয়শ্রেণী:কক্সবাজার জেলার ব্যক্তি বিষয়শ্রেণী:বাংলাদেশী চলচ্চিত্র প্রযোজক
বিলহণ ছিলেন খ্রিস্টীয় একাদশ শতাব্দীর এক কাশ্মীরী কবি। তিনি তাঁর প্রণয়কাব্য চৌরপঞ্চাশিকা-র জন্য বিখ্যাত।  কিংবদন্তি অনুসারে, ছন্দ শিক্ষা করতে রাজ্যে এসে বিলহণ রাজা মদনাভিরামের কন্যা রাজকন্যা যামিনীপূর্ণতিলকার প্রেমে পড়েছিলেন। তাঁদের প্রেম ছিল গোপন। সেই প্রেমের কথা জানাজানি হলে বিলহনকে কারাগারে নিক্ষেপ করা হয়। বিচারের প্রতীক্ষায় থাকাকালীন তিনি চৌরপঞ্চাশিকা নামক পঞ্চাশ স্তবকের একটি প্রণয়কাব্য রচনা করেন। সেই সময় তিনি জানতেন না যে তাঁকে নির্বাসিত করা হবে না প্রাণদণ্ডে দণ্ডিত করা হবে। বিলহণের কী শাস্তি হয়েছিল তা জানাও যায় না। তবে তাঁর কবিতা মুখে মুখে সারা ভারতে ছড়িয়ে পড়েছিল। এই কবিতার অনেকগুলি পাঠান্তর রয়েছে, তার মধ্যে দক্ষিণ ভারতের পাঠান্তরগুলি মিলনান্তক। কাশ্মীরী পাঠান্তরে বিলহণের পরিণতি নির্দিষ্ট করে বলা হয়নি। ১৮৪৮ সালে চৌরপঞ্চাশিকা ফরাসি ভাষায় অনূদিত হয়। এটিই ছিল এই কাব্যের প্রথম ইউরোপীয় অনুবাদ। এরপর এটি আরও কয়েকবার অনূদিত হয়েছে। উল্লেখযোগ্য অনুবাদগুলির মধ্যে স্যার এডউইন আর্নল্ড(লন্ডন, ১৮৯৬) ও এডওয়ার্ড পোইস ম্যাথারস (অক্সফোর্ড, ১৯১৯, শিরোনাম ব্ল্যাক মেরিগোল্ডস) কৃত অনুবাদ দু’টির নাম করা যায়। শেষোক্ত অনুবাদটি থেকে প্রচুর উদ্ধৃতি সংকলিত হয়েছে জন স্টেইনবেকের ক্যানারি রো উপন্যাসে।  ভাগ্যান্বেষণে স্বদেশ ত্যাগ করে বিলহণ মথুরা, কনৌজ, প্রয়াগ, বারাণসী, সোমনাথ, কল্যাণ ও রামেশ্বর ভ্রমণ করেন। কিন্তু কোথাও তিনি ভাগ্য ফেরাতে সক্ষম হননি।Sreedharan, E, "A Textbook of Historiography: 500 BC to AD 2000". New Delhi, Oreient Black Swan, 2004,p. 326   শেষে কল্যাণ হয়ে ফেরার পথে পশ্চিম চালুক্য সাম্রাজ্যের রাজা ষষ্ঠ বিক্রমাদিত্য তাঁকে “বিদ্যাপতি” সম্মানে ভূষিত করেন। বিলহণ তাঁর পৃষ্ঠপোষকের সম্মানে বিক্রমাঙ্কদেবচরিতম্ নামে একটি মহাকাব্য রচনা করেন।  তথ্যসূত্র  আরও পড়ুন    Introduction to The Secret Delights of Love, Peter Pauper Press (1966).  বহিঃসংযোগ Black Marigolds, at sacred-texts.com The Caurapâñcâśikâ, at The Internet Archive The Caurapâñcâśikâ (The Love-Thief) Poesy rendering into English 2013  বিষয়শ্রেণী:কাশ্মীরী জাতি বিষয়শ্রেণী:কাশ্মীরী কবি বিষয়শ্রেণী:কাশ্মীরী সাহিত্য বিষয়শ্রেণী:হিন্দু কবি বিষয়শ্রেণী:কাশ্মীরী লেখক বিষয়শ্রেণী:কাশ্মীরের ইতিহাস বিষয়শ্রেণী:১১শ শতাব্দীর ভারতীয় কবি বিষয়শ্রেণী:কাশ্মীরি ব্যক্তি বিষয়শ্রেণী:ভারতীয় পুরুষ কবি
মোহাম্মদ আমিন উল্লাহ (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।   জন্ম ও শিক্ষাজীবন  মোহাম্মদ আমিন উল্লাহর জন্ম নোয়াখালী জেলার কবিরহাট উপজেলার রামেশ্বরপুর গ্রামে। তার বাবার নাম রমজান আলী এবং মায়ের নাম আফিজা খাতুন। তার স্ত্রীর নাম হাজরা খাতুন। তাদের দুই মেয়ে।তার এক মাত্র পুরুষ ওয়ারিশ তার নাতি আবুনাছের পারভেজ   কর্মজীবন  পাকিস্তানি সেনাবাহিনীর চতুর্থ ইস্ট বেঙ্গল রেজিমেন্টে চাকরি করতেন মো. আমিন উল্লাহ। ১৯৭১ সালে এই রেজিমেন্টের অবস্থান ছিল কুমিল্লা সেনানিবাসে। মার্চে সম্ভাব্য ভারতীয় আগ্রাসনের কথা বলে এই রেজিমেন্টের বেশির ভাগ সেনাকে ব্রাহ্মণবাড়িয়া ও সিলেটের শমসেরনগর পাঠানো হয়। অল্প কিছু সেনা সেনানিবাসের ভেতর অবস্থান করেন। মুক্তিযুদ্ধ শুরু হলে তিনি যুদ্ধে যোগ দেন।   মুক্তিযুদ্ধে ভূমিকা  কুমিল্লা রেলস্টেশন থেকে আখাউড়া অভিমুখ তিন স্টেশন পর এক স্থানে একদিন পাকিস্তানি সেনাবাহিনীর সঙ্গে মুক্তিযোদ্ধাদের বড় রকমের সংঘর্ষ হয়। সেদিন মো. আমিন উল্লাহ মুক্তিবাহিনীর যে দলে ছিলেন, সেই দলের দলনেতা আহত হন। তখন তিনি দলের দলনেতার দায়িত্ব নেন। যুদ্ধের একপর্যায়ে পাকিস্তানি সেনাদের আক্রমণের তীব্রতা মারাত্মকভাবে বেড়ে যায়। পাকিস্তানি সেনারা তাদের লক্ষ্য করে গুলিবর্ষণের পাশাপাশি ব্যাপক গোলাবর্ষণ করছিল। এতে যুদ্ধক্ষেত্রে টিকে থাকা তাদের জন্য অসম্ভব হয়ে পড়ে।  এ অবস্থায় মো. আমিন উল্লাহ সহযোদ্ধাদের নিয়ে কিছুটা পিছু হটে অবস্থান নেন। এরপর তিনি সহযোদ্ধাদের সেখানে রেখে অধিনায়কের সঙ্গে পরামর্শ করতে যান। কিছুক্ষণ পর ফিরে দেখেন, তার দলের তিনজন মুক্তিযোদ্ধা আবার সামনে এগিয়ে বিপদজনক স্থানে গেছেন। এদিকে অধিনায়ক তাকে নির্দেশ দিয়েছিলেন পাকিস্তানি সেনাদের আক্রমণের তীব্রতা না কমা পর্যন্ত নিরাপদ স্থানে থাকার। তীব্রতা কমলে আবার পাল্টা আক্রমণ শুরু হবে। সে জন্য তিনি তার তিন সহযোদ্ধাকে ফিরিয়ে আনতে সামনে যান। তাদের নিয়ে ফিরে আসার পথে ভূমিতে পাকিস্তানি সেনাদের পেতে রাখা একটি মাইনের ওপর তার পা পড়ে। শরীরের চাপে মাইনটি বিস্ফোরিত হয়ে তার বাঁ পায়ের হাঁটু পর্যন্ত উড়ে যায়। তিনি মাটিতে পড়ে যান। মাইনটি বিস্ফোরিত হলে প্রথমে তিনি বুঝতে পারেননি তার পা উড়ে গেছে। একটু পর ওঠার চেষ্টা করলে বুঝতে পারেন তার বাঁ পা নেই। পরে সহযোদ্ধারা উদ্ধার করে তাকে ফিল্ড হাসপাতালে পাঠিয়ে দেন। মো. আমিন উল্লাহ যুদ্ধ করেন ২ নম্বর সেক্টর এলাকায়। পাকিস্তানি সেনাবাহিনীর বিরুদ্ধে এক যুদ্ধে তিনি আহত হন। মাইনের আঘাতে তার বাঁ পায়ের হাঁটু পর্যন্ত উড়ে যায়। সহযোদ্ধারা তাকে উদ্ধার করে ফিল্ড হাসপাতালে পাঠান। পরে তার চিকিৎসা হয় ভারতের মাদ্রাজ ও মুম্বাইয়ে। পুরোপুরি সুস্থ হননি।     পুরস্কার ও সম্মাননা   বীর প্রতীক   তথ্যসূত্র    পাদটীকা       বহি:সংযোগ   বিষয়শ্রেণী:বীর প্রতীক বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
১৯২০ সালে ব্রিটিশ ভারতে ইম্পেরিয়াল লেজিসলেটিভ কাউন্সিল ও প্রাদেশিক কাউন্সিলের সদস্য মনোনীত করার জন্য সাধারণ নির্বাচন অনুষ্ঠিত হয়েছিল। এটি ছিল ব্রিটিশ ভারত তথা ভারতীয় উপমহাদেশের ইতিহাসে সর্বপ্রথম নির্বাচন।"New Indian Councils: Failure Of Boycott Movement", The Times, 8 January 1921, p9, Issue 42613  নতুন সেন্ট্রাল লেজিসলেটিভ এসেম্বলি যা ছিল ইম্পেরিয়াল লেজিসলেটিভ কাউন্সিলের নিম্ন কক্ষ, দিল্লি ভিত্তিক এ এসেম্বলির ১০৪টি নির্বাচনী আসন ছিল যার মধ্যে ৬৬টি আসনে প্রতিযোগিতা করা যেত এবং আটটি আসনে ইউরোপীয়ানরা চেম্বার অফ কমার্স দ্বারা নির্বাচিত হত। উচ্চকক্ষে অর্থাৎ স্টেট কাউন্সিলে ৩৪টি আসনের মধ্যে ২৪টিতে প্রতিযোগিতা করতে হত বাকি দশটি আসনের মধ্যে পাঁচটি মুসলমানদের, তিনটি ইউরোপীয়ানদের, একটি শিখদের ও অপরটি ইউনাইটেড প্রভিন্সেসের জন্য সংরক্ষিত ছিল। কোনাট ও স্টেথার্নের ডিউক ৯ই ফেব্রুয়ারি ১৯২১ সালে সংসদ উদ্বোধন করেন।"New Era For India: Delhi Parliament Opened, King's Messages", The Times, 10 February 1921, p10, Issue 42641  জাতীয় নির্বাচনের পাশাপাশি প্রাদেশিক অ্যাসেম্বলির ৬৩৭ টি আসনের মধ্যে নির্বাচন ছিলো। তার মধ্যে ৪৪০টিতে প্রতিযোগিতা করতে হত এবং ১৮৮টি আসনে একক প্রার্থী বাধাহীনভাবে নির্বাচিত হতেন। মহাত্মা গান্ধী নির্বাচন বয়কট করার ডাক দেওয়া সত্ত্বেও মাত্র ৬টিতে কোনো প্রার্থী ছিল না। প্রাদেশিক এসেম্বলির মধ্যে ৩৮টি আসন সাদা চামড়ার লোকদের জন্য সংরক্ষিত ছিল।   ফলাফল    সেন্ট্রাল লেজিসলেটিভ এসেম্বলি  দলআসনগণতান্ত্রিক পার্টি৪৮অন্যান্য ও স্বতন্ত্র পার্টি৪৭ইউরোপীয়৯মোট১০৪উৎস: সুয়র্টজবার্গ অ্যাটলাস    তথ্যসূত্র   বিষয়শ্রেণী:ব্রিটিশ ভারতের সাধারণ নির্বাচন বিষয়শ্রেণী:১৯২০-এ ভারতে নির্বাচন
কুর্দিস্তান ব্রিগেড বা আল কায়েদা কুর্দি ব্রিগেড হল আল-কায়েদার সাথে সংযুক্ত একটি ইসলামি জিহাদি  সংগঠন। প্রাথমিকভাবে এটি উত্তর ইরান-ইরাক সীমান্তে সক্রিয়। গোষ্ঠীটি ২০০৭ সালে প্রতিষ্ঠিত হয় এবং এটি আল-কায়েদার কুর্দি শাখা হিসেবে পরিচিত। কুর্দি বিগ্রেড উত্তর ইরাকের কুর্দিস্তান আঞ্চলিক সরকারের উপর বেশ কয়েকটি হামলা চালিয়েছে।  ২০১২ সালের জানুয়ারিতে মার্কিন পররাষ্ট্র দফতর এই গ্রুপটিকে জঙ্গি সংগঠন হিসেবে শ্রেণীবদ্ধ করে।   গঠন  কুর্দিস্তান ব্রিগেড 2001 সালে হামরিন পর্বতমালায় আল-কায়েদার একটি আনুষ্ঠানিক দল হিসাবে প্রতিষ্ঠিত হয়েছিল। এটি প্রতিষ্ঠা করেছিল সাবেক আনসার আল-ইসলাম জঙ্গিরা। যাইহোক, আল-কায়েদা 2007 সালের মার্চ মাসে "ব্যাক টু দ্য মাউন্টেনস" নামে একটি ভিডিওর মাধ্যমে কুর্দিস্তান ব্রিগেড গঠনের ঘোষণা দেওয়া হয়েছিল। 2007 থেকে 2010 সাল পর্যন্ত, তারা কুর্দিস্তান আঞ্চলিক সরকারের বিরুদ্ধে বিদ্রোহ চালায় এবং কর্তৃপক্ষের বিরুদ্ধে অনেক আক্রমণ করে। ইরানের কুর্দিস্তানেও তারা সক্রিয় ছিল। এপ্রিল 2014 সালে, কুর্দিস্তান ব্রিগেড একটি বিবৃতি প্রকাশ করে যেখানে তারা ইসলামিক স্টেটের সমালোচনা করেছিল এবং কুর্দিদের এতে যোগ না দেওয়ার জন্য আহ্বান জানায়।  আক্রমণ  অতীতে গোষ্ঠীটি বেশ কয়েকটি আক্রমণ পরিচালনা করেছে। এর মধ্যে সবচেয়ে বড়টি ছিল ২০০৭ সালের মে মাসে আর্বিলে কুর্দিস্তান আঞ্চলিক সরকারের স্বরাষ্ট্রমন্ত্রণালয়ের বিরুদ্ধে সংগঠিত একটি হামলা। এতে বেশ কয়েকজন আহত ও নিহত হয়। গোষ্ঠীটি ২০০৭ সালের জুলাই মাসে পেঞ্জওয়ানে ৭ জন সীমান্তরক্ষী ও পিইউকের একজন নিরাপত্তা কর্মকর্তাকে হত্যা করে। ২০১০ সালের সেপ্টেম্বরে ইরানের সুলায়মানিয়াতে একটি ব্যর্থ আত্মঘাতী হামলায় দুই পুলিশ কর্মকর্তা আহত হন।    নেতৃত্ব  গ্রুপটি সম্পর্কে তেমন তথ্য জানা যায় না। এটি মূলত আল কায়েদার কেন্দ্রীয় নেতৃত্বের আওতাধীন একটি বিগ্রেড। দিলশাদ কালারি কিছু সূত্র কুর্দি বিগ্রেডের অপারেশনাল লিডার বলে বিশ্বাস করে। আব্দুল্লাহ হাসান আল সুরানি গোষ্ঠীটির পক্ষে জনসাধারণের কাছে বিবৃতি প্রকাশ করেন, তাই বিশ্বাস করা হয় যে, তিনি গ্রুপের অফিসিয়াল মুখপাত্র।    তথ্যসূত্র   বিষয়শ্রেণী:আল-কায়েদার শাখা বিষয়শ্রেণী:জিহাদি সংগঠন বিষয়শ্রেণী:ইরাকের ভূগোল বিষয়শ্রেণী:কুর্দি ইসলামি সংগঠন বিষয়শ্রেণী:মার্কিন যুক্তরাষ্ট্র কর্তৃক সন্ত্রাসী হিসেবে চিহ্নিত সংগঠন
ফ্রেডেরিক কলিন্স () (২৫ ফেব্রুয়ারি ১৮৮১ – ৪ অক্টোবর ১৯১৭) একজন অস্ট্রেলীয়ান ক্রিকেটার ছিলেন। তিনি ১৮৯৯ থেকে ১৯০৯ সালের মধ্যে ৩৭ প্রথম শ্রেণীর ক্রিকেটের ম্যাচ খেলেছেন ভিক্টোরিয়া দলের পক্ষে।  আরও দেখুন  ভিক্টোরিয়া ক্রিকেট দল  অস্ট্রেলিয়া জাতীয় ক্রিকেট দল  তথ্যসূত্র  বহিঃসংযোগ    বিষয়শ্রেণী:১৮৮১-এ জন্ম বিষয়শ্রেণী:১৯১৭-এ মৃত্যু বিষয়শ্রেণী:অস্ট্রেলীয় ক্রিকেটার বিষয়শ্রেণী:ভিক্টোরিয়ার ক্রিকেটার বিষয়শ্রেণী:মেলবোর্ন থেকে আগত ক্রিকেটার বিষয়শ্রেণী:প্রথম বিশ্বযুদ্ধে নিহত অস্ট্রেলীয় সামরিক কর্মকর্তা
হযরত শামসুদ্দিন তাবরিজির মাজার বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত সিরাজগঞ্জ জেলার শাহজাদপুর উপজেলার অন্তর্গত ও বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। মাযারের পাশেই অবস্থিত আরো দুটি স্থাপনা হচ্ছে শাহজাদপুর দরগাহ মসজিদ এবং হযরত মখদুম শাহদৌলার মাজার। স্থাপনাটি বগুড়া নগরবাড়ি পাকা সড়ক থেকে দুই কিলোমিটার পূর্বে হুরাসাগর নদীর পশ্চিম তীরে অবস্থিত এই মাযার।আবুল কালাম মোহাম্মদ যাকারিয়া; প্রশ্নোত্তরে বাঙলাদেশের প্রত্নকীর্তি (প্রথম খন্ড);ঝিনুক প্রকাশনী; তৃতীয় মুদ্রণঃ মার্চ ২০১৩; পৃষ্ঠা- ৩২১-৩২৩, ISBN 984- 70112-0112-0  বিবরণ শাহজাদপুর দরগাহ মসজিদটির পাশেই হযরত শামসুদ্দিন তাবরিজির মাজার এবং অন্যান্য শহিদের কবর অবস্থিত। শামসুদ্দিন তাবরিজির সমাধিটি একটি প্রাচীন গোলাকার এক কক্ষের স্থাপত্য। কক্ষের উপরে একটি বৃহদাকার গম্বুজ আছে।  আরো পড়ুন  শাহজাদপুর দরগাহ মসজিদ  হযরত মখদুম শাহদৌলার মাজার  রবীন্দ্র কাচারী বাড়ি মখদুম শাহ দৌলা  শামস তাবরিজি   চিত্রশালা  তথ্যসূত্র  বিষয়শ্রেণী:শাহজাদপুর উপজেলা বিষয়শ্রেণী:সিরাজগঞ্জ জেলার দর্শনীয় স্থান বিষয়শ্রেণী:সিরাজগঞ্জ জেলার প্রত্নতাত্ত্বিক স্থাপনা
শমীক ভট্টাচার্য একজন ভারতীয় রাজনীতিবিদ এবং ভারতীয় জনতা পার্টির সদস্য। তিনি ২০২০ থেকে ২০২৪ পর্যন্ত বিজেপি পশ্চিমবঙ্গের প্রধান মুখপাত্রও ছিলেন। ভট্টাচার্য উত্তর ২৪ পরগনা জেলার বসিরহাট দক্ষিণ কেন্দ্র  থেকে পশ্চিমবঙ্গ বিধানসভার সদস্য ছিলেন।My NetaDid BJP let a bird in hand fly off in BengalBJP wins by itself in WB assembly, for the first time ২০২৪ সাল থেকে পশ্চিমবঙ্গ থেকে রাজ্যসভার সদস্য হিসেবে দায়িত্ব পালন করছেন।   রাজনৈতিক পেশা  শমীক ভট্টাচার্য বসিরহাট দক্ষিণ কেন্দ্র থেকে ২০১৪ সালের উপনির্বাচনে জয়ী হয়ে পশ্চিমবঙ্গ বিধানসভায় গিয়েছিলেন। তিনি ২০১৬ সালের পশ্চিমবঙ্গ বিধানসভা নির্বাচনেও একই আসন থেকে প্রতিদ্বন্দ্বিতা করেছিলেন কিন্তু নির্বাচনে হেরেছিলেন।  তিনি তৃণমূল কংগ্রেসের প্রার্থী সৌগত রায়ের বিরুদ্ধে বিজেপি প্রার্থী হিসেবে দমদম সংসদীয় আসন থেকে ২০১৯ সালের লোকসভা নির্বাচনে হেরেছিলেন। এছাড়াও তিনি ২০২১ সালের পশ্চিমবঙ্গ বিধানসভা নির্বাচনে প্রতিদ্বন্দ্বিতা করেছিলেন, কিন্তু হেরেছিলেন।   তথ্যসূত্র   বিষয়শ্রেণী:১৯৮১-এ জন্ম বিষয়শ্রেণী:জীবিত ব্যক্তি বিষয়শ্রেণী:বসিরহাট মহকুমার ব্যক্তি বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গের রাজ্যসভা সদস্য বিষয়শ্রেণী:উত্তর চব্বিশ পরগনা জেলার রাজনীতিবিদ
মোহাম্মদ আল সালেহ ( ) ফিলিস্তিনি বংশোদ্ভূত একজন লেবানীয় সঙ্গীতশিল্পী। ২০১৭ সালে তিনি তার প্রথম একক "তাইউবি" প্রকাশ করেন।    সঙ্গীত তালিকা    একক    তাইউবি (২০১৭)    তথ্যসূত্র    বহিঃসংযোগ     বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:এইচকার্ডের সাথে নিবন্ধসমূহ বিষয়শ্রেণী:আরবি গানের প্রতিযোগিতার প্রতিযোগী বিষয়শ্রেণী:ফিলিস্তিনি বংশোদ্ভূত লেবানীয় ব্যক্তি বিষয়শ্রেণী:২১শ শতাব্দীর লেবানীয় গায়ক বিষয়শ্রেণী:ফিলিস্তিনি গায়ক
ভ্যালেন্টিন রোজ দ্য এল্ডার একজন জার্মান ফার্মাসিস্ট এবং রসায়নবিদ ছিলেন। তিনি ১৭৩৬ সালের ১৬ আগস্ট জার্মানির নিউরুপিন শহরে জন্মগ্রহণ করেন। তিনি রোজ ধাতু নামে কম গলনাঙ্কের একটি গলনশীল সংকর ধাতু আবিষ্কার করেছিলেন। তার নাম অনুসারে সংকর ধাতুটির নাম হয় রোজ মেটাল বা রোজ ধাতু। এই আবিষ্কারের জন্য তিনি আজও স্মরণীয়। রোজ সংকর ধাতুতে বিসমাথ, সীসা এবং  টিন থাকে।  ১৭৬১ সালের শুরুতে তিনি বার্লিনে  একটি ল্যাবরেটরি ও ফার্মাসির মালিক এবং পরিচালক ছিলেন। সেটি জার্মান ভাষায়  Zum Weißen Schwan বা হোয়াইট সোয়ান নামে পরিচিত ছিল। ১৭৭১ সালে ভ্যালেন্টিন রোজ দ্য এল্ডারের মৃত্যুর পরে খ্যাতনামা রসায়নবিদ মার্টিন হেনরিখ ক্লাপারথ (১৭৪৩ – ১৮১৭) ঐ প্রতিষ্ঠানের পরিচালক হন।  ভ্যালেন্টিন রোজ দ্য এল্ডারের ছেলে যার নাম ভ্যালেনটিন রোজ দ্য ইয়াং ( ১৭৬২ – ১৮০৭)) একজন বিখ্যাত ফার্মাকোলজিস্ট ছিলেন।দুই নাতি হাইনরিখ রোজ ( ১৭৯৫ – ১৮৬৪)  এবং গুস্তাভ রোজ (১৭৯৮ – ১৮৭৩) দুজনেই ছিলেন বিখ্যাত খনিজবিদ। গুস্তাভ রোজের ছেলে ভ্যালেন্টিন রোজ (১৮২৯ –  ১৯১৬) ছিলেন ধ্রুপদী এবং পাঠ্য সমালোচক। গুস্তাভ রোজের আর এক ছেলে এডমন্ড রোজ (১৮৩৬ – ১৯১৪) ছিলেন একজন বিখ্যাত সার্জন।  ১৭৭১ সালের ২৮ এপ্রিল ভ্যালেন্টিন রোজ দ্য এল্ডারের জীবনাবসান হয়।   তথ্যসূত্র    Rose, Heinrich at Allgemeine Deutsche Biographie.  বিষয়শ্রেণী:১৭৩৬-এ জন্ম বিষয়শ্রেণী:১৭৭১-এ মৃত্যু বিষয়শ্রেণী:জার্মান রসায়নবিদ
ড্যানিয়েল ডাব্লিউ ব্রাউন হলেন অ নিউ ইন্ট্রোডাকশন টু ইসলাম (এর তৃতীয় সংস্করণ প্রকাশিত হয়েছে ২০১৭ সালে) এবং রিথিংকিং ট্র্যাডিশন ইন মডার্ন ইসলামিক থট (১৯৯৯) বইগুলোর লেখক। ২০২০ সালের তথ্য অনুযায়ী, তিনি মুহাম্মদ ইকবাল (মেকারস অব দ্য মুসলিম ওয়ার্ল্ড সিরিজ) বইটি লেখার চুক্তিতে রয়েছেন এবং দ্য উইলি ব্ল্যাকওয়েল কনসাইজ কম্প্যানিয়ন টু দ্য হাদিস - উইলি ব্ল্যাকওয়েল কম্প্যানিয়ন্স টু রিলিজিয়ন (২০২০) গ্রন্থের সম্পাদক হিসেবে কাজ করছেন। তিনি ২০১১ সালে ইস্তানবুলে অবস্থিত ইনস্টিটিউট ফর দ্য স্টাডি অব রিলিজিয়ন ইন দ্য মিডল ইস্ট (আইএসআরএমই)-এর পরিচালক হিসেবে নিযুক্ত হন এবং ২০২০ সাল পর্যন্ত সে পদে রয়েছেন।  ব্রাউন জন্মগ্রহণ করেন এবং জীবনের প্রথম ১৮ বছর পাকিস্তানে কাটান। তিনি ১৯৯৩ সালে ইসলামিক স্টাডিজ বিষয়ে পিএইচডি ডিগ্রি অর্জন করেন। তিনি গবেষণা করেছেন বা ভিজিটিং প্রফেসর হিসেবে কাজ করেছেন ইসলামিক রিসার্চ ইনস্টিটিউট (ইসলামাবাদ), কায়রো ইউনিভার্সিটি (কায়রো), মাউন্ট হোলিওক কলেজ, স্মিথ কলেজ, এবং ইনস্টিটিউট ফর মিডল ইস্ট স্টাডিজ, আরব ব্যাপটিস্ট থিওলজিক্যাল সেমিনারি (বেইরুট)-এ।  তথ্যসূত্র  বিষয়শ্রেণী:ইসলাম শিক্ষার পণ্ডিত বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি)
লওয়ার.কম ফিল্ড হল একটি সকার-নির্দিষ্ট স্টেডিয়াম যা কলম্বাস, ওহিও, মার্কিন যুক্তরাষ্ট্রে অবস্থিত। এটি প্রাথমিকভাবে মেজর লিগ সকারের কলম্বাস ক্রু- এর হোম স্টেডিয়াম হিসেবে কাজ করে, ক্লাবের আগের হোম ভেন্যু, ঐতিহাসিক ক্রু স্টেডিয়ামকে প্রতিস্থাপন করে। নতুন স্টেডিয়ামটির খরচ $৩১৪ মিলিয়ন এবং এটি অ্যারেনা জেলা এবং শহরের কেন্দ্রস্থলে মিশ্র-ব্যবহারের অ্যাস্টর পার্ক উন্নয়নের কেন্দ্রে অবস্থিত। এটি ২০,৩৭১ দর্শকের আসন করে এবং ৩০টি স্যুট এবং ১,৯০০টি ক্লাব আসন অন্তর্ভুক্ত করে।   ইতিহাস   বাম|থাম্ব|নির্মাণাধীন স্টেডিয়াম, মার্চ ২০২১  নতুন স্টেডিয়ামের নির্মাণকাজ মূলত ২০১৯ সালের গ্রীষ্মে শুরু হওয়ার কথা ছিল, কিন্তু বিলম্বের পরে, গ্রাউন্ডব্রেকিং পরবর্তীতে ১০ অক্টোবর, ২০১৯ এ পুনঃনির্ধারণ করা হয়েছিল। লওয়ার.কম ফিল্ডের সমাপ্তির পর, ঐতিহাসিক ক্রু স্টেডিয়ামটিকে কলম্বাস ক্রু-এর প্রশিক্ষণ কেন্দ্রে পুনর্নির্মাণ করা হয়।  ১৫ জুন, ২০২১-এ, ক্রু ঘোষণা করেছিল যে কলম্বাস-ভিত্তিক অনলাইন রিয়েল এস্টেট কোম্পানি লওয়ার.কম স্টেডিয়ামের নামকরণের অধিকার কিনেছে; দলের নীতি অনুযায়ী, শর্তাবলী প্রকাশ করা হয়নি।  লওয়ার.কম ফিল্ডে প্রথম খেলাটি ছিল ৩ জুলাই ২০২১, এবং এর ফলে ক্রু এবং নিউ ইংল্যান্ড রেভোলুশনের মধ্যে ২–২ ড্র হয়েছিল। তখনও স্টেডিয়ামের কিছু অংশ নির্মাণাধীন ছিল। স্টেডিয়ামের ইতিহাসে প্রথম গোলটি করেছিলেন নিউ ইংল্যান্ডের তাজন বুকানন; একই ম্যাচে কলম্বাসের প্রথম গোলটি করেন গিয়াসি জার্দেস। ১৭ জুলাই, ২০২১-এ, ক্রু লওয়ার.কম ফিল্ডে নিউ ইয়র্ক সিটি এফসি-এর বিরুদ্ধে ২–১ জয়ের সাথে তাদের প্রথম জয় অর্জন করেছিল।  স্টেডিয়ামটির মালিকানা কনফ্লুয়েন্স কমিউনিটি অথরিটি (সিসিএ), কলম্বাস সিটি এবং ফ্র্যাঙ্কলিন কাউন্টি দ্বারা পরিচালিত একটি বিশেষ জেলা। ক্রুদের সিসিএ-এর সাথে ৩০ বছরের লিজ রয়েছে যার বার্ষিক ভাড়া $১০ এবং ২০৪৭ সালে পর্যন্ত ৩০ ডলারে স্টেডিয়ামটি সরাসরি কেনার বিকল্প রয়েছে।   প্রধান ঘটনা    পুরুষদের ক্লাব ম্যাচ  তারিখদল ১ফলাফলদল ২টুর্নামেন্টদর্শক ২৯ সেপ্টেম্বর ২০২১ কলম্বাস ক্রু২–০ ক্রুজ আজুল ২০২১ ক্যাম্পিওনেস কাপ১৮,০২৬৯ ডিসেম্বর ২০২৩ কলম্বাস ক্রু২–১ লস অ্যাঞ্জেলেস এফসি  এমএলএস কাপ ২০২৩ ২০,৮০২২৪ জুলাই ২০২৪ এমএলএস অল স্টার–  লিগা এমএক্স অল স্টার২০২৪ এমএলএস অল স্টার গেম২৭ জুলাই ২০২৪ কলম্বাস ক্রু –  অ্যাস্টন ভিলা প্রীতি ম্যাচ  আন্তর্জাতিক ম্যাচ  thumb|ইউএসএমএনটি বনাম কোস্টা রিকা, বিশ্বকাপ বাছাইপর্ব, ১৩ অক্টোবর, ২০২১, প্রাক-ম্যাচ  পুরুষদের ম্যাচ তারিখদল ১ফলাফলদল ২টুর্নামেন্টদর্শক ১৩ অক্টোবর ২০২১২–১২০২২ ফিফা বিশ্বকাপ বাছাইপর্ব – কনকাকাফ তৃতীয় পর্ব ২০,১৬৫২৭ জানুয়ারি ২০২২১–০২০,০০০  মহিলাদের ম্যাচ তারিখদল ১ফলাফলদল ২টুর্নামেন্টদর্শক ৯ এপ্রিল ২০২২৯–১ প্রীতি ম্যাচ  ১২,৭০১৯ এপ্রিল ২০২৪১–১ ২০২৪ শিবিলিভস কাপ  ১২,০০১২–২  ১৯,০৪৯   আরও দেখুন স্টেডিয়ামের তালিকা মার্কিন যুক্তরাষ্ট্রের ফুটবল স্টেডিয়ামগুলির তালিকা  তথ্যসূত্র  বহিঃসংযোগ    বিষয়শ্রেণী:মেজর লিগ সকার স্টেডিয়াম বিষয়শ্রেণী:ওহিও ফুটবল মাঠ বিষয়শ্রেণী:কলম্বাস, ওহিও-এর ক্রীড়া মাঠ বিষয়শ্রেণী:কলম্বাস ক্রু বিষয়শ্রেণী:২০২১-এ প্রতিষ্ঠিত ক্রীড়া মাঠ বিষয়শ্রেণী:২০২১-এ ওহিও-এর প্রতিষ্ঠিত
মাইকেল লাউড্রপ ()(জন্ম: ১৫ই জুন, ১৯৬৪) ডেনমার্কের সর্বকালের সেরা ফুটবলারদের একজন। তার সবচেয়ে বিখ্যাত অর্জনগুলির একটি হল স্পেনের বার্সেলোনা ক্লাবের হয়ে পরপর চারটি লা লিগা শিরোপো জয়। এরপর তিনি আলোচিত দলবদলের মাধ্যমে রিয়াল মাদ্রিদ ক্লাবে যোগ দিয়েই পরপর পঞ্চমবার লা-লিগা শিরোপোর গর্বের অংশীদার হন। ১৯৮২ সালে নিজের ১৮ তম জন্মদিনে ডেনমার্ক জাতীয় দলে তার অভিষেক। দেশের পক্ষে ১০৪টি ম্যাচ খেলে গোল করেছেন ৩৭টি। এর মাঝে শেষ ২৭টি ম্যাচে দলের অধিনায়কত্বের ভূমিকায় ছিলেন। অধিনায়ক হিসেবে তার সেরা সাফল্য ১৯৯৫ কনফেডারেশন্স কাপ জয়। ১৯৯৮ সালে তিনি খেলোয়াড়ী জীবনের ইতি টানেন।   সাহিত্য    Bruno Bernardi, "Michael Laudrup", Italy, 1986   Flemming Nielsen and Vagn Nielsen, "Fodboldkunstneren Michael Laudrup : rundt om en stjerne", Denmark, 1986   Michael Laudrup, "Mod nye mål", Denmark, 1989,    Jakob Kvist, "Ambassadøren – en bog om Michael Laudrup", Denmark, 1996 (4th edition, 2001),    Palle "Banks" Jørgensen, "Landsholdenes 2198 profiler", Danmark, 2004,    চলচ্চিত্র    Jørgen Leth, "মাইকেল লাউড্রপ – একজন ফুটবল খেলোয়াড়", ডেনমার্ক, ১৯৮৬   তথ্যসূত্র    বহিঃসংযোগ    BDFutbol player profile  BDFutbol manager profile  Danish national team profile    Brøndby IF profile   Transfermarkt profile  বিষয়শ্রেণী:১৯৬৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ডেনীয় ফুটবলার বিষয়শ্রেণী:প্রিমিয়ার লিগের ম্যানেজার বিষয়শ্রেণী:রিয়াল মাদ্রিদ ফুটবল ক্লাবের খেলোয়াড় বিষয়শ্রেণী:ফুটবল ক্লাব বার্সেলোনার খেলোয়াড় বিষয়শ্রেণী:লা লিগার ম্যানেজার বিষয়শ্রেণী:লা লিগার খেলোয়াড় বিষয়শ্রেণী:ইয়ুভেন্তুস ফুটবল ক্লাবের খেলোয়াড় বিষয়শ্রেণী:লাৎসিয়ো স্পোর্টস ক্লাবের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:রুশ প্রিমিয়ার লিগের ম্যানেজার বিষয়শ্রেণী:জাপানে প্রবাসী ফুটবলার বিষয়শ্রেণী:ভিসেল কোবের খেলোয়াড় বিষয়শ্রেণী:স্পেনে ডেনীয় প্রবাসী ক্রীড়াবিদ বিষয়শ্রেণী:ডেনমার্কের আন্তর্জাতিক ফুটবলার বিষয়শ্রেণী:ডেনমার্কের আন্তর্জাতিক যুব ফুটবলার বিষয়শ্রেণী:এএফসি আয়াক্সের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:এরেডিভিজির খেলোয়াড় বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:১৯৮৬ ফিফা বিশ্বকাপের খেলোয়াড় বিষয়শ্রেণী:১৯৯৫ কিং ফাহ্দ কাপের খেলোয়াড় বিষয়শ্রেণী:উয়েফা ইউরো ১৯৯৬ খেলোয়াড় বিষয়শ্রেণী:১৯৯৮ ফিফা বিশ্বকাপের খেলোয়াড় বিষয়শ্রেণী:ফিফা কনফেডারেশন্স কাপ বিজয়ী খেলোয়াড় বিষয়শ্রেণী:ফিফা ১০০ বিষয়শ্রেণী:ইতালিতে প্রবাসী ফুটবলার বিষয়শ্রেণী:স্পেনে প্রবাসী ফুটবলার বিষয়শ্রেণী:নেদারল্যান্ডসে প্রবাসী ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:পুরুষ ফুটবল ফরোয়ার্ড